L 123/4 Jurnalul Oficial al Uniunii Europene 19.5.2010 DECIZIA 2010/279/PESC A CONSILIULUI din 18 mai 2010 privind Misiunea de Poliţie a Uniunii Europene în Afganistan (EUPOL AFGANISTAN) CONSILIUL UNIUNII EUROPENE, având în vedere Tratatul privind Uniunea Europeană, în special articolul 28 și articolul 43 alineatul (2), întrucât: (1) La 30 mai 2007, Consiliul a adoptat Acţiunea comună 2007/369/PESC (') privind instituirea Misiunii de Poliție a Uniunii Europene în Afganistan (EUPOL AFGANISTAN). Acţiunea comună respectivă expiră la 30 mai 2010. ( La 8 martie 2010, Comitetul politic şi de securitate (COPS) a recomandat prelungirea EUPOL AFGANISTAN cu trei ani. (3) Structura de comandă şi control a EUPOL AFGANISTAN ar trebui să nu aducă atingere responsabilităților contractuale ale şefului misiunii față de Comisia Europeană în ceea ce privește execuția bugetului. (4)  Ar trebui activată celula de supraveghere pentru EUPOL AFGANISTAN. (5)  EUPOL AFGANISTAN se va desfăşura în contextul unei situații care s-ar putea deteriora şi care ar putea aduce atingere obiectivelor politicii externe şși de securitate comune, astfel cum sunt prevăzute la articolul 21 din tratat, ADOPTĂ PREZENTA DECIZIE: Articolul 1 Misiunea (1) Misiunea de Poliţie a Uniunii Europene în Afganistan („EUPOL AFGANISTAN” sau „misiunea”), instituită prin Acţiunea comună 2007/369/PESC, se prelungește de la 31 mai 2010 până la 31 mai 2013. (2)  EUPOL AFGANISTAN își desfăşoară activitatea în confor- mitate cu obiectivele prevăzute la articolul 2 și îndeplineşte sarcinile prevăzute la articolul 3. Articolul 2 Obiective EUPOL AFGANISTAN contribuie semnificativ la instituirea, sub control afgan, a unor structuri durabile şi eficiente de poliție civilă, ceea ce va asigura o interacțiune corespunzătoare cu sistemul de justiție penală în sens larg, în concordanță cu acti- () JO L 139, 31.5.2007, p. 33. vitatea de consiliere politică și de constituire a capacității insti- tuționale desfășurată de Uniune, de statele membre și de alți actori internaționali. De asemenea, misiunea va sprijini procesul de reformă către un serviciu de poliție care să se bucure de încredere şi eficient, care acționează în conformitate cu stan- dardele internaționale, în cadrul normelor statului de drept și al respectării drepturilor omului. Articolul 3 Sarcini (1) În vederea îndeplinirii obiectivelor prevăzute  la articolul 2, EUPOL AFGANISTAN: (a) oferă asistență guvernului afgan pentru a-și pune în aplicare într-un mod coerent strategia privind crearea de structuri durabile și eficiente de poliție civilă, în special în ceea ce priveşte poliția afgană în uniformă (civilă) şi poliția afgană de combatere a criminalității, astfel cum este prevăzut în strategia națională a poliției; (b) îmbunătățeşte coeziunea și coordonarea între actorii inter- naționali; (c) acționează în sensul dezvoltării de strategii, concentrându-se pe elaborarea unei strategii generale comune a comunității internaţionale în ceea ce priveşte reforma poliției și sporeşte cooperarea cu parteneri-cheie în reformarea şi pregătirea forţelor de poliție, inclusiv cu misiunea ISAF condusă de NATO și cu misiunea NATO de pregătire, precum și cu alți participanți; (d) susține legăturile între domeniul polițienesc și cel al statului de drept în sens larg. Aceste sarcini vor fi dezvoltate mai departe în cadrul planului operației (OPLAN). Misiunea își îndeplinește sarcinile, printre altele, prin monitorizare, instruire, consiliere și pregătire. (2)  EUPOL AFGANISTAN este o misiune fără atribuții executive. (3)  EUPOL AFGANISTAN dispune de o celulă de proiect care să identifice și să pună în aplicare proiectele. După caz, EUPOL AFGANISTAN coordonează, facilitează și furnizează consultanță pentru proiectele puse în aplicare de state membre şi state terţe sub responsabilitatea acestora, în domenii legate de misiune şi în sprijinul obiectivelor acesteia.